
REPUBLIKA HRVATSKA 
MEĐIMURSKA ŽUPANIJA
OSNOVNA ŠKOLA GORNJI MIHALJEVEC
GORNJI MIHALJEVEC 15, 40306 MACINEC
KLASA: 400-02/26-01/03
URBROJ: 2109-29/26-01/02


OBRAZLOŽENJE IZVJEŠTAJA O IZVRŠENJU FINANCIJSKOG PLANA OSNOVNE ŠKOLE GORNJI MIHALJEVEC 
ZA  RAZDOBLJE OD 01.01.2026. DO 30.06.2026.

[bookmark: _Hlk171876813]U skladu s člankom 86. Zakona o proračunu (NN br.144/21) te Pravilnikom o polugodišnjem i godišnjem izvještaju o izvršenju proračuna i financijskog plana (NN br.85/23) Osnovna škola Gornji Mihaljevec izrađuje i podnosi Izvještaj o izvršenju financijskog plana za razdoblje od 01.01.2026. do 30.06.2026. godine.

Izvještaj o izvršenju financijskog plana sastoji se od općeg i posebnog dijela. Opći dio sadrži sažetak prihoda i rashoda, prihode i rashode poslovanja prema ekonomskoj klasifikaciji na razini odjeljka te rashode za nabavu nefinancijske imovine, prihode i rashode prema izvorima financiranja, račun financiranja koji obuhvaća primitke i izdatke od financijske imovine prema ekonomskoj klasifikaciji i prema izvorima financiranja te rashode prema funkcijskoj klasifikaciji. U posebnom dijelu iskazani su rashodi prema programima i aktivnostima, na četvrtoj razini računskog plana i prema izvorima financiranja. Tablice općeg  dijela sadrže dva indeksa, jedan pokazuje izvršenje za obračunsko razdoblje 2026. u odnosu na izvršenje za isto razdoblje prethodne godine, drugi za obračunsko razdoblje 2026. u odnosu na planirani financijski plan za 2026. godinu. Tablice posebnog djela imaju jedan indeks koji prikazuje obračunsko razdoblje 2026. u odnosu na planirani financijski plan za 2026. godinu.








1. OPĆI DIO IZVRŠENJA

SAŽETAK UKUPNIH PRIHODA I RASHODA
Ukupni prihodi iznose 452.863,21 eura što je 50% prihoda planiranih financijskim planom za 2026. godinu, a 100% u odnosu na prethodnu godinu. Ukupni rashodi iznose 450.745,62 eura što je 49% u odnosu na financijski plan za 2026. godinu i 88% u odnosu na prethodnu godinu. Razliku prihoda i rashoda čini višak u iznosu od 2.117,59 eura, preneseni manjak iz prethodne godine je 64.368,90 eura pa će se u sljedeće razdoblje prenijeti ukupni manjak od 62.251,31 eura. 


PRIHODI POSLOVANJA PREMA EKONOMSKOJ KLASIFIKACIJI
1. Skupina 63 – ostvareno je 49% planiranih prihoda. Ostvareni prihodi su veći u odnosu na prethodno razdoblje za 5%. Navedeni prihodi odnose se na:
-  prihode iz državnog proračuna za plaće, materijalna prava zaposlenih, nagrade…
2. Skupina 64 – nema prihoda ni rashoda u 2026. godini. Navedeni prihodi u prethodnoj godini odnosi se na kamatu banke po transakcijskom računu. Prelaskom na riznicu, poslovni račun Škole u PBZ-u se je zatvorio.
3. Skupina 65 – ostvareno je 88% planiranih prihoda. Navedeni prihodi odnose se na Sufinanciranje roditelja za izlete, terenske nastave učenika, fotografiranje… S obzirom na prethodnu godinu u porastu smo za čak 100 %, što je zbog većih cijena terenskih nastava. 
4. Skupina 66 – ovi prihodi u 2026. godini su u porastu, ukupno 219 % u odnosu na prethodnu godinu. Odnose se na razne primljene donacije Školi. Donacije nisu bile planirane u 2026. godini.
5. Skupina 67 – ostvareno je 50% planiranih prihoda i oni su u padu s obzirom na prethodnu godinu. Navedeni prihodi odnose se na prihode iz nadležnog proračuna (Međimurske županije) za materijalne i financijske rashode, te plaće pomoćnika u nastavi. U 2025. godini velika je stavka bila projektna dokumentacija za rekonstrukciju i dogradnju škole u iznosu od  21.125,00 eura.

RASHODI POSLOVANJA PREMA EKONOMSKOJ KLASIFIKACIJI
Ukupni rashodi u prvom polugodištu 2026. godine iznose 450.745,62 eura. 

31 Rashodi za zaposlene – odnose se najvećim dijelom na plaće i ostala materijalna prava zaposlenika. Rashodi za zaposlene najvećim dijelom financiraju se iz sredstva držanog proračuna a ostatak iz Županijskog proračuna. Ostvareno je 49 % s obzirom na planirano.

32 Materijalni rashodi – ostvareni su u iznosu od 50.364,03 eura. Ukupni materijalni rashodi odnose se na naknade troškova zaposlenima, rashode za materijal i energiju, rashode za usluge te ostalih nespomenutih rashoda poslovanja. Ostvareno je 55% planiranog.

34 Financijski rashodi – odnose se na naknade banke za vođenje poslovnog računa te zatezne kamate.

37 Naknade građanima i kućanstvima na temelju osiguranja i druge naknade – rashodi se odnose na radne udžbenike koje financira MZOM. Udžbenici se ne kupuju do izrade polugodišnjeg financijskog izvještaja, pa je za sad stavka 0,00 eura.

38 Rashodi za donacije, kazne, naknade šteta i kapitalne pomoći- nova stavka knjiženja higijenskih menstrualnih potrepština za učenice, financira se od strane MZOM.

42 Rashodi za nabavu proizvedene dugotrajne imovine – ostvareni su u iznosu od 2.216,25 eura, 53% od planiranog. Donacija klima uređaja roditelja.






PRIHODI I RASHODI PREMA IZVORIMA FINANCIRANJA

11 Opći prihodi i primici u 2026. godini ostvareni su u ukupnom iznosu od 9.368,97 eura. Prihodi se sastoje od prihoda plaća pomoćnika u nastavi po Projektu „Škole jednakih mogućnosti“ koji su financirani od strane Međimurske županije od 10%. Materijalni i financijski rashodi decentraliziranih sredstvima u omjeru od 35 %. 

31 Vlastiti prihodi su prihodi ostvareni od kamate banke (samo u 2025. godini) te donacije učeničkoj zadruzi, ukupni prihodi iznose 293,39 eura. 

43 Ostali prihodi za posebne namjene su prihodi koji se odnose na prihode za izlete, terenske nastave,  fotografije, časopise, iznose 2.787,50 eura.

50 Pomoć iz državnog proračuna iznosi 15.566,18 eura. Odnosi se na preostali omjer od 65% materijalnih i financijskih rashoda decentraliziranih sredstvima. Te 15% od 90 % plaća za pomoćnike u nastavi. Prihode osigurava Međimurska županija.

52 Ostale pomoći iznose 405.413,71 eura, odnose se na prihode iz proračuna Ministarstva znanosti obrazovanja i mladih za plaće, naknade zaposlenicima, prehranu učenika.

56 Fondovi EU odnose se na sredstva za plaće pomoćnika u nastavi, odnosno od 90 % plaće uzima se 85% . To su sredstva financirana sa fonda EU. U ovom razdoblju iznose 14.827,21 euro.

61 Donacije odnose se sve donacije koje je škola primila tokom godine, iznose 4.606,25 eura.



2. POSEBNI DIO IZVRŠENJA

Izvršenje rashoda i izdataka po organizacijskoj i programskoj klasifikaciji te izvorima financiranja.

Aktivnost A101304  -  Natjecanja učenika
Osnovna škola Gornji Mihaljevec bila je domaćin Županijske smotre učeničkih zadruga. Time su za sad nastali troškovi u iznosu od 275,00 eura. Stavka nije bila planirana, jer je odabir škole bio naknadno.


Aktivnost A101359- Najam prostora za osnovne škole- decentralizirana sredstva
Od 2026. godine sva sredstva vezana za decentraliziranim sredstvima dijele se na dva izvora: 
Izvor financiranja 11- u omjeru 35%, te Izvor financiranja 50- u preostalom omjeru od 65%.
Knjižimo trošak najma dvorane koja se nalazi u Društvenom domu, a koriste ju učenici Škole za potrebe TZK, faktura se očekuje krajem godine.

Aktivnost A101349  -  Materijalni i financijski rashodi za osnovne škole- decentralizirana sredstva
Izvor financiranja 11- u omjeru 35%, te Izvor financiranja 50- u preostalom omjeru od 65%.
Aktivnost decentraliziranih sredstva obuhvaća materijalne rashode (stručna usavršavanja, rashode za materijal i energiju, rashode za usluge te ostale nespomenute rashode poslovanja), financijske rashode. Ukupno ostvareni rashoda iznosi 10.779,94 eura i indeks planiranog je 55%.

Aktivnost A101351- Investicijsko održavanje za osnovne škole- decentralizirana sredstva
Izvor financiranja 11- u omjeru 35%, te Izvor financiranja 50- u preostalom omjeru od 65%.
Aktivnost obuhvaća materijale i dijelove za investicijsko održavanje, usluge za investicijsko održavanje te intelektualne usluge. Izvršenje iznosi 3.466,44 eura, te je 65 % od planiranog.

Aktivnost A101350 Energenti za osnovne škole- decentralizirana sredstva
Izvor financiranja 11- u omjeru 35%, te Izvor financiranja 50- u preostalom omjeru od 65%.
Aktivnost obuhvaća  potrošnju plina i električnu energiju.  Iznosi 5.853,89 eura, indeks planiranog je 56 %.

Tekući projekt T100117 - Projekt „Škole jednakih mogućnosti“
Zapošljavamo tri pomoćnice u nastavi za učenike s teškoćama. 
Sredstva za pomoćnike u nastavi osigurana su od strane Međimurske županije. 
Knjižimo 10 % na izvor financiranja 11 (Opći prihodi i primici 2026), a 90% dijelimo na dva izvora financiranja 50 (Pomoć iz državnog proračuna kroz nacionalno sufinanciranje EU projekta 2026) na 85%, te 56 (Europski socijalni fond plus- raspoloživ predujam 2026) na 15 % . U skladu smo s Planom a do sad izvršenje iznosi 20.085,86 eura.

Aktivnost A101314– Ostali izdaci za osnovne škole
Izvor financiranja su Vlastiti, Prihodi za posebne namjene, Pomoći i Donacije. Svi izvori su u skladu s planiranim.

Pod izvor financiranja 31; Vlastiti prihodi. Rashodi su nastali zbog članarine Učeničke zadruge. Iznose 25,00 eura.

Izvor financiranja 43; Ostali prihodi za posebne namjene. Rashodi po ovoj aktivnosti čine rashodi za terenske nastave, fotografiranje učenika, časopise za učenike…  Iznose 1.973,00 eura.

Izvor financiranja 52; Ostale pomoći. Rashodi po ovoj aktivnosti iznose 404.740,24 eura. Ova aktivnost financira se od strane Ministarstva znanosti, obrazovanja i mladih te se odnosi na plaće zaposlenika, materijalna prava, troškove prijevoza na i sa posla, namirnice za školsku kuhinju.

Izvor financiranja 61; Tekuće donacije. Donacija nije bila planirana, a iznosi 3.546,25 eura. U rashode ubrajamo razne donacije trgovačkih društava, fizičkih osoba. Utrošeno je za redovno i neophodno poslovanje škole.

U Gornjem Mihaljevcu, 28.07.2026.
PREDSJEDNICA ŠKOLSKOG ODBORA:
[bookmark: _GoBack]                                                                                 Silvija Soldat, univ.mag.prim.educ.

